Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 173

3. évfolyam „B” tagozat Fejlesztési feladatok Hangszeres és zenei ismeretek – Hangsorok különbözõ dallam– és ritmusvariációkkal, minél változatosabb improvizációs ötlet alapján is. – Ütemtípusok: váltakozó ütemek. – Ritmusértékek–ritmusképletek; bonyolultabbak, apróbbak is. – Ismerkedés a darabban elõforduló díszítésekkel A hangszerkezelés fejlesztése – Az ujjak határozott, de laza billentése. – A hangindítás minõségének differenciálása, kifejezõ eszközzé tétele. – A folyamatban, csoportban álló staccato menetek technikájának megtanulása, a torok és a nyelv lazaságának megõrzésével. – A céltudatos és hatékony gyakorlási módszer folyamatos ellenõrzés melletti gyakoroltatása. – További dinamikai fokozatok megtanítása (pp, mf, ff), illetve ezek átmenete egymásba (crescendo–decrescendo) egy lélegzetvételre. – A dinamika és az intonáció gyakorlati alkalmazása. – Törekvés a regiszterek közti dinamikai különbségek kiegyenlítésére. – A hangminõség fejlesztése, a hang szép befejezése. – A skálázás tempójának növelése, ritmus– és kötésvariációk alkalmazása. – A különbözõ testhelyzetû (álló, ülõ) játékmódok ismertetése, gyakoroltatása (kamarazenében, fúvószenekarban ülni, gyakorolni állva kell). – Az ajánlott tananyagban szereplõ elõadási darabok sajátos stílusjegyeinek felismerése, és az ehhez szükséges technikai megoldások részben önálló megtalálása. – Lapról játék kb. a 2. évfolyam nehézségi szintjén. – Helyes trillázási technika kialakítása, a trillázás gyakorlásának módjai. – A dinamikai határok kiterjesztése a tiszta intonáció megtartása mellett. – Az oktávváltások finomítása, a levegõvezetés differenciálása, játék a hangszínnel is. Ajánlott tananyag Wybór etiud na fagot 1 (B. Komorowski, W. Osadzin) 1 (Polskie Wydawnictwo Muzyczne) Góreczky: Fagottiskola II. kötet First Book of Basoon Solos (Lindon Hilling and Walter Bergmann) Das Fagott V. kötet Kósa: 4 könnyû fagott darab Oromszegi Ottó: Duók Jörg Möhler: Music aus der Barockzeit für quintfagott und Klavier Követelmény Hangterjedelem: B–d1–ig. Hangsorok 3#, 3b elõjegyzésig, kromatikus skála az ismert hangterjedelemben, vagy töredékében, hármashangzat és felbontása. Az átlagosnál színvonalasabb megszólaltatással két készségfejlesztõ gyakorlat pontos és folyamatos, igényes zenei elõadása hosszabb pihenõ nélkül. Kamarazenei darab eljátszása tanórán kívül, vagy fúvós, illetve szimfonikus zenekari szereplés, ha az adott körülmények engedik. Nagyobb technikai képzettséget igénylõ etûdök biztonságos eljátszása a teljes ismert hangterjedelemben, bonyolultabb ütemfajták, ritmusok alkalmazásával. Az év végi vizsga ajánlott anyaga – Egy dúr és egy moll skála, – Két különbözõ karakterû etûd, – Két elõadási darab vagy tételpár zongorakísérettel, kotta nélkül

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes